Žara
Vrućina (, ispisan kao "ЖАRА") je ruska filmska komedija snimljena 2006. godine u režiji Reze Giginešvilija. Predstavlja svojevrsni remake popularnog sovjetskog filma Šetam po Moskvi iz 1963. godine. Radnja se događa u suvremenoj Moskvi tokom nekoliko vrućih ljetnih dana, a protagonist, koga tumači Aleksej Čadov, je mladić koji se vraća u Moskvu nakon trogodišnjeg služenja vojnog roka u Crnomorskoj floti te zajedno sa nekoliko prijatelja upada u niz peripetija.

Film je producirao Fjodor Bondarčuk koji je inzistirao da mlade protagoniste, koji pripadaju različitim društvenim slojevima i etničkim grupama, tumače isti glumci kao u njegovom ranijem i mnogo poznatijem ratnom filmu Deveta četa. Film je bio jedan od najskupljih u historiji post-komunističke Rusije, iako je samo manji dio budžeta otišao na snimanje; tri puta je veći iznos potrošen na marketing. Kritike su bile porazne, ali je Žara svejedno postigla komercijalni uspjeh.

Čadov i litvanska glumica Agnija Ditkovskite, koja tumači djevojku koju upozna tokom radnje, su na setu započeli ljubavnu vezu koja je kasnije okrunjena brakom.

Napomene

Izvori

Vanjske veze
 

Ruski filmovi
Filmske komedije
Romantične komedije
Tinejdžerski filmovi